**1. pielikums**

iepirkuma

“Latvijas Universitātes Bibliotēkas krājuma pārvietošanas un dezinfekcijas pakalpojumi”

(ID Nr. LU 2018/64\_ERAF) nolikumam

**Tehniskā specifikācija**

1. **Iepirkuma priekšmets**

Latvijas Universitātes Bibliotēkas krājuma pārvietošanas un dezinfekcijas pakalpojumi. Iepirkumā (pakalpojumā) ietilpst:

* 1. LU Bibliotēkas krājuma izņemšana no plaukta, iekraušana un iesaiņošana piegādātāja kastēs, paletēšana un kastu iekraušana transportlīdzeklī 2 (divos) objektos:
     1. Fizikas, matemātikas un optometrijas fakultātes bibliotēka Zeļļu ielā 23, Rīgā (5. stāvs) – 12`800 eksemplāri;
     2. Bibliotēka Raiņa bulvārī 19, Rīgā (2. stāvs) – 6`230 eksemplāri;
  2. Piegādātā LU Bibliotēkas krājuma izkraušana no transportlīdzekļa dezinfekcijas procesa vietā (telpā);
  3. LU Bibliotēkas krājuma dezinfekcijas procesa veikšana saskaņā ar Tehniskās specifikācijas nosacījumiem;
  4. LU Bibliotēkas krājuma vēdināšana un uzglabāšana līdz krājuma transportēšanai uz LU telpām Zinātņu mājā, Jelgavas ielā 1, Rīgā;
  5. Pēc LU Bibliotēkas krājuma dezinfekcijas verifikācijas veikšana, testējot dezinficēto krājumu izlases veidā uz penicilīna sēnēm, kā arī nosakot EtO pārpalikumu neatkarīgā laboratorijā pēc Pasūtītāja norādījuma. Verifikācijas apjoms nevar pārsniegt 10% no kopējā apjoma;
  6. LU Bibliotēkas krājuma iekraušana transportlīdzeklī pēc tā dezinfekcijas;
  7. LU Bibliotēkas krājuma saglabāšana atbilstoši krājuma drošības noteikumiem.

1. **Dezinficējamais krājums un dezinfekcijas metodes**
   1. Dezinficējamais krājums: grāmatas, periodiskie un lapveida izdevumi.
   2. Dezinfekcijas vienība – dezinfekcijai pakļautā LU Bibliotēkas krājuma daļa viena m³ apmērā, kas ievietots plastmasas vai kartona kastēs, vai iesaiņots un novietots uz eiropaletes. Kastes un paletes nodrošina Piegādātājs.
   3. Dezinficējamā krājuma apjoms: līdz 50 m3.
   4. Izmantojamās dezinfekcijas metodes – krājuma dezinfekcija ar etilēna oksīdu, to veicot speciālā vakuuma kamerā.
   5. Dezinfekcijas iekārtas parametriem jāatbilst Eiropas un starptautisko normu prasību standartiem un pielietojamai metodei jānodrošina krājuma ilgtermiņa saglabāšanu, tajā skaitā:
      1. EN 1422 Medicīnai paredzēti sterilizatori – EtO sterilizatori, prasības un testa metodes;
      2. ISO 9001 Kvalitātes pārvaldības sistēmas;
      3. ISO 11135 Medicīnas ierīču sterilizācija ar EtO;
      4. EN 60204-1 Iekārtu drošības prasības. Elektroiekārtas. Vispārējas prasības;
      5. EN 61010-1 Elektroiekārtas kontroles un mērierīcēm laboratorijā;
      6. EN 61310-1 Iekārtu drošība. Mērījumi, marķēšana un nolasīšana un taustāmi signāli (skārienjutīgi);
      7. ISO 12100-1 Iekārtu drošība. Pamata koncepcija. Vispārīgie projektēšanas principi. Pamatjēdzieni un metodoloģija;
      8. ISO 12100-2 Iekārtu drošība. Pamatprasības. Tehniskie principi;
      9. ISO 14121-1 Iekārtu drošība. Risku novērtējums;
      10. 97/23/EC Spiediena iekārtu direktīva;
      11. 94/23/EC Mehāniskā inženierija;
      12. 1999/92/EG Darba drošība sprādzienbīstamā atmosfērā;
      13. 2006/42/EG Mehāniskā inženierija;
      14. TRGS 513 Tehniskie noteikumi bīstamām vielām EtO un formaldehīda iekārtām;
      15. TRGS 900 Tehniskie noteikumi bīstamām vielām. Arodekspozīciju robežvērtības.
2. **Dezinfekcijas process**
   1. Zemas temperatūras gāzes dezinfekcija. Temperatūras režīms 40-55°C.
   2. Relatīvais mitrums dezinfekcijas cikla laikā 50-75 Rh.
   3. Dezinfekcijas aktīvās vielas ķīmiskais sastāvs – etilēnoksīds tīrā veidā vai ar ogļskābās gāzes piemaisījumu līdz 10%.
   4. Darba spiediens 50-900 mBar.
3. **Dezinficējamā krājuma nodošana un saņemšana**
   1. Pasūtītāja pilnvarotu pārstāvju vadībā Piegādātāja darbinieki noteiktā secībā rūpīgi izņem grāmatas no plaukta un tās iekrauj dezinficējamo krājumu kastēs, vai citos iepakojumos un nostiprina uz paletēm.
      1. Piegādātāja darbinieki rūpīgi ievēro Pasūtītāja pilnvarotā pārstāvja norādījumus par kārtību, kādā secībā grāmatas iekraujamas kastēs un nodrošina kastu uzskaiti.
      2. Piegādātāja darbinieki rūpīgi ievēro Pasūtītāja pilnvarotā pārstāvja norādījumus par kārtību, kādā secībā kastes jākrauj uz paletēm.
      3. Pretendentam jānodrošina droša materiālo vērtību pārvietošana, nenodarot bojājumus pārvietojamajam krājumam, priekšmetiem un telpām, no kurām un uz kurām tie tiek pārvietoti.
   2. Eiropaletes izmēri: 1200x800x1750cm.
   3. Dezinficējamo krājumu Piegādātājs pārvelk ar plēvi un nogādā dezinficēšanai.
   4. Pretendents nodrošina gan pirms dezinfekcijas, gan pēc dezinfekcijas LU bibliotēkas krājuma saglabāšanu un uzglabāšanu savās telpās. Telpām jābūt piemērotām krājuma aprites apjomam 50 m3.
   5. Pretendents nodrošina temperatūras un mitruma režīmu telpās pirms un pēc dezinfekcijas atbilstoši krājuma glabāšanas noteikumiem (T°: 15-18° C relatīvais mitrums: 40-50 RH).
   6. Pretendents nodrošina dezinficētās krājuma daļas vēdināšanu un uzglabāšanu pēcapstrādes periodā.
   7. Pretendents dezinficēto krājumu ievieto transportā, kas nodrošina tā pārvietošanu.
   8. Pretendents nodrošina dezinficējamā krājuma saglabāšanu.
   9. Pretendents līgumā noteiktajos izpildes termiņos nodrošina dezinficētā krājumu piegādi Pasūtītāja adresē, ievērojot Pasūtītāja noteikto palešu un kastu secību.
   10. Pretendents nodrošina dezinficētā krājuma piegādi pa daļām, ja tādu vēlmi izsaka Pasūtītājs.
   11. Pretendents pēc Pasūtītāja norādījuma regulāri savāc un aiztransportē atbrīvotās kastes un paletes.
4. **Dezinfekcijas krājuma kvalitātes kontrole**
   1. Pēc krājuma dezinfekcijas pretendents nodrošina mikrobioloģiskās virsmas verifikāciju, testējot dezinficējamo krājumu izlases veidā uz Penicilīna sēnītēm, kā arī nosakot EtO pārpalikumu pēc krājuma vēdināšanas.
   2. Pretendents nodrošina krājuma verifikāciju neatkarīgā laboratorijā, pēc LU norādījuma, izlases apjoms nevar būt lielāks par 10 % no dezinficējamā apjoma. Verifikācijas rezultātus Pretendents iesniedz Pasūtītājam trīs dienu laikā pēc rezultātu saņemšanas.
   3. Pretendents iesniedz Etilēnoksīda datu drošības lapu saskaņā ar ES direktīvām.

1. **Citas prasības**
   1. Pretendentam jānodrošina ugunsdrošības noteikumu ievērošana un LU Bibliotēkas krājuma apsardzi visa dezinfekcijas procesa laikā.